یونانیستانین پایتاختی آتن یاخینلیغیندا طغیان ائدن مئشه یانغینیندا اولنلرین سایی 83 نفره چاتیب. 187 آدام ایسه خسارت آلیب.
پندلی بلدیه صدری دیمیتریس ایسترگیو یانغینا قوپان الکتریک کابل لری‌نین سبب اولدوغونو ایره‌لی سوروب.
بیردن چوخ نقطه‌ده باش وئرن یانغین یونانیستان تاریخی‌نین ان بؤیک فلاکت‌لریندن بیرینه سبب اولدو.
آتن شهرینه 40 کم مسافه‌ده یئرلشن ماتی بؤلگه‌سیندکی یانغین سؤندورمه فعالیت‌لری داوام ائدرکن، بؤلگه‌دکی 300 ائو یارارسیز حالا دوشوب.
رسمی لر اونلارلا آدامین ایتمه‌سینه گؤره اؤلو سایی‌نین آرتاماسینی استثنا ائتمیر.
اؤلکه‌نین موختلیف یئرلرینده توپ‌لانان یاردیم‌لار ایسه رافینا شهریندکی ایدمان سالونوندا احتیاجی اولان‌لارا پای‌لانیر.
